Anexa nr.5

la Hotărîrea Guvernului nr.918

din 18 noiembrie 2013

**CERINŢE MINIME**

**privind semnalizarea obstacolelor şi a locurilor**

**periculoase, precum şi pentru marcarea căilor de circulaţie**

**Secţiunea 1. Semnalizarea obstacolelor şi a locurilor periculoase**

1. Semnalizarea locurilor cu risc de lovire de un obstacol şi de cădere a obiectelor şi persoanelor se efectuează în interiorul zonelor construite ale unităţii, în care lucrătorii au acces în timpul activităţii lor, prin culoarea galbenă alternativ cu culoarea neagră sau prin culoarea roşie alternativ cu culoarea albă.
2. Dimensiunile semnalizării unui obstacol sau a unui loc periculos trebuie să ţină seama de dimensiunile obstacolului sau ale locului periculos semnalat.
3. Benzile galben-negre sau roşu-albe trebuie să fie înclinate la circa 45º şi să aibă dimensiuni aproximativ egale.

4.Exemplu:



**Secţiunea a 2-a. Marcarea căilor de circulaţie**

1. Căile de circulaţie a vehiculelor trebuie marcate clar prin benzi continue, avînd o culoare perfect vizibilă, de preferinţă albă sau galbenă, ţinîndu-se seama de culoarea pardoselii sau a solului, în cazul în care destinaţia şi echipamentul încăperilor impun acest lucru, în vederea asigurării protecţiei lucrătorilor.
2. Benzile trebuie amplasate astfel încît să se ţină seama de distanţele de securitate necesare între vehiculele care pot circula în zonă şi orice obiect aflat în apropiere, precum şi între pietoni şi vehicule.
3. Căile permanente de circulaţie situate în exterior, în zonele construite, trebuie marcate în conformitate cu punctele 5 şi 6. Fac excepţie căile permanente de circulaţie care sînt prevăzute cu trotuare sau bariere corespunzătoare.